Source: http://www.bihon.ro/csm-oradea-n-a-putut-evita-infrangerea/1044904
Timestamp: 2018-09-25 03:02:29+00:00

Document:
CSM Oradea n-a putut evita infrangerea - BIHON
CSM Oradea n-a putut evita infrangerea
23. ianuarie 2012 12:48
Sasha Topcov a fost coşgeterul lui CSM Oradea
Baschetbaliştii orădeni au pierdut meciul cu CSU Asesoft, scor 66-78.
CSM Oradea a suferit al cincilea eşec din actualul sezon, în deplasarea cu multipla fostă campioană a ultimilor ani, CSU Asesoft. Ploieştenii au practicat un joc foarte agresiv în apărare, căruia oaspeţii nu i-au putut face faţă. CSM Oradea a început bine meciul, câştigând primul sfert. Topcov a dat dovadă de siguranţă, dar a acumulat rapid două faulturi, fiind apoi schimbat. Gazdele au dominat apoi următoarele două sferturi, distanţându-se pe tabela de marcaj. La pauză, CSU Asesoft conducea cu 36-31, mărindu-şi apoi avantajul în sfertul trei, scor 64-48. Echipa noastră nu şi-a putut face jocul obişnuit, fiind dominată de agresivitatea gazdelor.
Procentaj slab la aruncări
În plus, orădenii au avut un procentaj neobişnuit de mic la aruncările de două puncte, sub 50 la sută. Oaspeţii au încercat să compenseze prin aruncări de la distanţă, izbutind şapte coşuri de trei puncte, capitol la care a excelat ca de obicei Silviu Lupusavei. Jucătorii noştri au ajuns însă mult mai greu ca de obicei în situaţii de a arunca, datorită apărării ferme a ploieştenilor. CSM Oradea a redus din diferenţă în sfertul patru, dar n-a putut ameninţa avantajul gazdelor, care s-au impus finalmente cu 78-66.
„Gazdele ne-au dominat, iar Burlacu, dacă este în zi bună, are un un rol determinant în victorie, aşa cum s-a întâmplat sâmbătă. Am avut mai multe mingi pierdute ca de obicei şi procentaje proaste la aruncările deschise. Am făcut un meci mai modest, dar am jucat în deplasare, în faţa unei echipe foarte bune”, a afirmat antrenorul CSM Oradea, Cristian Achim.
Sala de sport din Brazi
CSU Asesoft Ploieşti – CSM Oradea 78-66 (15-18, 21-13, 28-17, 14-18)
CSU Asesoft: Dogaru, Burlacu 22 (3×3), Szijártó, Dumitrescu, Negoiţescu, Djambic 2, Albijanic 9, Căpuşan 19, Vlahovic 2, Hargrove 9, Santana, Cepulis 10 (2). Antrenor: Vladimir Arnautovic
CSM Oradea: Pascu, Lzr, Hora, Maric 4, Ştefan, Paşca, Topcov 15, Pesic 13 (2), Lupusavei 12 (4), Markovic 3, Navickas 12 (1), Ţibârnă 7. Antrenor: Cristian Achim
Arbitri: Doru Vinaşi – Marius Ciulin, Marius Epure. Comisar FR Baschet: Radu Drăgănescu
Descalificări pentru cinci faulturi: Burlacu ’39 / –
CSM Oradea isi joaca sansa pana la capat

References: CSM 
 CSM 

CSM 
 CSM 
 CSM 
 CSM 
 CSM 

CSM 

CSM